"Setswana Puo ya Gae (HL)/P3 8 DBE/Ngwanaitseele 2019 NSC – Kaedi ya go tshwaya Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo ka boripana.  A tlhagise mefuta e e farologaneng ya didiriswa tsa thekenoloji tse di dirisiwang mo dithutong.  A tlhagise makoa le mesola ya go dirisa thekenoloji mo dithutong.  Tlhagiso ya ditiragalo tse di amang tiriso ya thekenoloji mo dithutong.  Tlhagiso ya ditlamorago tsa tiriso ya thekenoloji mo dithutong.  Bokhutlo bo supe maikutlo le ntlhakemo ya gagwe. [50] 1.6 Tlhamo ya ngangisano Mo tlhamong e, motlhatlhojwa o tlhagisa kakanyo, ntlhakemo, mme a nganga ka maitlhomo a go dibela kemo ya gagwe. Kakanyo ya motlhatlhojwa e tshwanetse go totobala go simolola kwa ntlheng go fitlha kwa bofelong. Tlhamo e, e tshwanetse go tlhagisa letlhakore le le lengwe, mme motlhatlhojwa a leke go pateletsa mmuisi go leba ditiragalo ka leitlho la gagwe. Sekao sa setlhogo: Tshireletsego le pabalesego ya barutwana le barutabana mo dikolong ke tlhobaboroko. Dumela kgotsa o ganetse. Dintlha tse di latelang di tshwanetse go elwa tlhoko fa go tshwaiwa tlhamo ya ngangisano:  Motlhatlhojwa a simolole ka go tlhagisa ntlhakemo ya gagwe go bontsha boitshimololedi.  A neye mefutafuta ya dingangisano go tshegetsa ntlhakemo ya gagwe, mme a tlhalose se.  Tlhamo e tlhagisa letlhakore le le lengwe, mme dikakanyo di tlhagisiwa ka kgatelelo e kgolo.  Go dirisiwe mefuta e e farologaneng ya didiriswa tsa puo le dithekeniki tsa tiriso ya puo.  Puo e dirisiwe ka maikutlo, mme motlhatlhojwa a se ka a tlhoka maitseo.  Bokhutlo bo tshwanetse go tlhagisa kakanyo e e tlhomameng, e e tlhaloganyegang, mme e pateletse mmuisi go dumelana le tse di tlhagisitsweng.  Tlhamo ya mofuta o, e kwalwe ka pakajaanong. Se se lebeletsweng mo motlhatlhojweng:  Setlhogo se a itlhophetseng sona.  Tlhamo e tseye letlhakore.  Tlhagiso ya ditiragalo tsa go sirelediwa le go sa sirelediwe mo dikolong.  A tlhagise botlhokwa le matsapa a a ka itemogelwang ka go sirelediwa le go sa sirelediwe mo dikolong.  A tlhagise ditlamorago tsa go nna le tshireletsego le go e tlhoka mo dikolong.  A tlhagise kgakololo go ba ba tlhomang le ba ba sa tlhomeng matsholotshireletso kwa dikolong.  Tlhagiso ya ntlhakemo ya motlhatlhojwa ka setlhogo. [50]  Tshobokanyo e tlhagise ntlhakemo ya motlhatlhojwa. Kwalololo e ileditswe"